काठमाडौँ । मंसिर महिना सुरु भएसँगै काठमाडौं उपत्यकामा पनि जाडो निक्कै बढी सकेको छ । जाडोमा हिटरेदेखि कोइला, ब्रिगेटको आगो ताप्ने गरिन्छ । तर पनि दाउरा मुडाको आगो ताप्नुको मज्जा नै बेग्लै हुन्छ । उपत्यकामा पनि जाडो छल्न ठाउँ ठाउँमा मानिसहरु आगो ताप्न थालिसकेका छन् । उपत्यकाको बाग्मती किनारमा बालबालिका युवा तथा वृद्ध भेला भएर आगो ताप्न थालेका छन् । उनीहरु वरपर भेटिएका टुक्राटुक्री काठ, कागज जम्मा पारेर आगो बाल्ने गरेका छन् ।
